Source: http://www.finlex.fi/fi/laki/alkup/1992/19921521
Timestamp: 2013-05-19 17:00:57+00:00
Document Index: 10939680

Matched Legal Cases: ['§ 25', '§ 15', '§9', '§11', '§15', '§18', '§24', '§26', '§28', '§29', '§30', '§31', '§41', '§46', '§47', '§48', '§49']

FINLEX ® - Säädökset alkuperäisinä: 1521/1992
Olet tässä: Finlex › Lainsäädäntö › Säädökset alkuperäisinä › 1992 › 1521/1992 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1992 › 1521/1992 1521/1992 Dokumentin versiot
Asetus kauppaoppilaitoksista annetun asetuksen muuttamisesta Opetusministerin esittelystä
kumotaan kauppaoppilaitoksista 30 päivänä huhtikuuta 1987 annetun asetuksen (493/87) 6, 8, 10, 12-14 ja 21 §, 24 §:n 3 momentti ja 28 §:n 4 momentti, sellaisina kuin niistä ovat 6, 10 ja 13 § 25 päivänä tammikuuta 1991 annetussa asetuksessa (152/91), 14 § osittain muutettuna viimeksi mainitulla asetuksella ja 21 § 15 päivänä kesäkuuta 1990 annetussa asetuksessa (568/90),
muutetaan 5 ja 9 §, 11 §:n 1 ja 3 momentti, 15 §, 18 §:n 2 momentti, 24 §:n 2 momentti, 28 §:n 2 momentti, 29 §:n 4 momentti,
30 ja 31 §, 47 ja 48 § ja 49 §,
30 ja 31 §, 41 §:n 2 momentti, 47 ja 48 § ja 49 §,
sellaisina kuin niistä ovat 5, 9, 15, 47, 48 § osittain muutettuina mainitulla 25 päivänä tammikuuta 1991 annetulla asetuksella sekä 11 §:n 3 momentti, 24 §:n 2 momentti, 29 §:n 4 momentti ja 49 § viimeksi mainitussa asetuksessa, sekä
lisätään 26 §:ään siitä mainitulla 25 päivänä tammikuuta 1991 annetulla asetuksella kumotun 4 momentin tilalle uusi 4 momentti sekä asetukseen uusi 46 a § seuraavasti:
Jos kunnallisessa tai yksityisessä kauppaoppilaitoksessa on ammatillisista oppilaitoksista annetun lain 7 §:ssä tarkoitettu johtokunta, johon kuuluu opettajia, muuta henkilökuntaa ja opiskelijoita edustavia jäseniä, heidät ja heidän varajäsenensä valitaan rehtorin koolle kutsumien kokousten ehdottamista henkilöistä. Opiskelijoita edustavat jäsenet ja varajäsenet valitaan kalenterivuodeksi kerrallaan, muut johtokunnan toimikaudeksi.
Oppilaitoksen opettajakunnan, oppilaskunnan ja oppilaitostoimikunnan tehtävänä on hoitaa niille laissa säädettyyn tehtäväalueeseen kuuluvat asiat, jotka niiden tehtäviksi tässä asetuksessa erikseen säädetään tai johtosäännössä määrätään tai jotka luonteensa puolesta kuuluvat niiden hoidettaviksi.
Jollei oppilaitokseen ole perustettu apulaisrehtorin virkaa tai tointa, oppilaitokseen voidaan valita opettajakunnan keskuudesta enintään neljäksi vuodeksi kerrallaan apulaisrehtori, joka rehtorin alaisena hoitaa osan rehtorin tehtävistä. Kaksikieliseen oppilaitokseen voidaan valita apulaisrehtori sekä suomen että ruotsin kielellä tapahtuvaa opetustoimintaa varten. Jos oppilaitoksessa on apulaisrehtori, hän toimii myös rehtorin sijaisena.
Apulaisrehtorin ja vararehtorin määrää kunnallisessa ja yksityisessä oppilaitoksessa oppilaitoksen ylläpitäjä. Johtokunta tai kunnan opetustoimen hallinnosta annetun lain (706/92) 2 §:ssä tarkoitettu monijäseninen toimielin voi peruuttaa määräyksen, kun siihen on syytä.
Yksityisen oppilaitoksen johtosäännöstä tulee käydä selville:
3) oppilaitoksen opetuskieli;
5) tarpeelliset määräykset oppilaitoksen hallinnosta; sekä
6) muut lain tai asetuksen nojalla taikka asian laadun mukaan johtosäännössä määrättävät asiat.
Yksityisen ylläpitämässä oppilaitoksessa oppilaitoskohtaisesta opetussuunnitelmasta päättää 1 momentissa tarkoitettujen valtakunnallisten perusteiden mukaisesti johtokunta opettajakuntaa kuultuaan.
Ehdotuksen opiskelijoiden valinnasta tekee oppilaitoksen opettajakunta tai sen jaosto saatuaan, jos valinta suoritetaan yhteishakujärjestelmän avulla, lääninhallituksen ehdotuksen. Opiskelijat ottaa oppilaitoksen ylläpitäjä.
Opiskelijoille todistukseen annettavista arvosanoista päättää opettajakunta tai sen jaosto.
Jos rehtori ei katso muistutusta riittäväksi, asia on saatettava yksityisen ylläpitämässä oppilaitoksessa johtokunnan ja kunnallisessa oppilaitoksessa kunnan opetustoimen hallinnosta annetun lain 2 §:ssä tarkoitetun monijäsenisen toimielimen käsiteltäväksi. Johtokunta tai monijäseninen toimielin voi opiskelijaa ja hänen huoltajaansa sekä opettajaa kuultuaan antaa opiskelijalle varoituksen tai erottaa hänet oppilaitoksesta määräajaksi, enintään yhdeksi vuodeksi.
Jos opiskelija on tutkimuksen alaisena rikoksesta, voi yksityisen ylläpitämässä oppilaitoksessa johtokunta ja kunnallisessa oppilaitoksessa kunnan opetustoimen hallinnosta annetun lain 2 §:ssä tarkoitettu monijäseninen toimielin pidättää hänet koulunkäynnistä, mikäli se opiskelijan tekemäksi epäiltyyn rikokseen tai siihen liittyviin seikkoihin nähden on perusteltua.
Opiskelijalta, joka ei noudata oppilasasuntolan järjestyssääntöjä, voi rehtori evätä määräajaksi, enintään kuukaudeksi, ja yksityisen ylläpitämässä oppilaitoksessa johtokunta ja kunnallisessa oppilaitoksessa kunnan opetustoimen hallinnosta annetun lain 2 §:ssä tarkoitettu monijäseninen toimielin kuukautta pidemmäksi ajaksi tai kokonaan asumisen oppilasasuntolassa. Ennen päätöksen tekemistä on opiskelijalle ja hänen huoltajalleen varattava tilaisuus tulla kuulluksi.
Kunnallisessa kauppaoppilaitoksessa voi olla rehtorin virka sekä apulaisrehtorin ja lehtorin virkoja. Lisäksi oppilaitoksessa voi olla virkasuhteisia tuntiopettajia ja tarpeellisia muita virkoja, tilapäisiä viranhaltijoita ja työsopimussuhteista henkilökuntaa.
Yksityisessä oppilaitoksessa voi olla rehtorin toimi sekä apulaisrehtorin ja lehtorin toimia. Lisäksi oppilaitoksessa voi olla tuntiopettajia ja tarpeellista muuta työsopimussuhteista henkilökuntaa.
Jatkolinjoina annettavan ja muun pitempikestoisen lisäkoulutuksen opetussuunnitelmista on soveltuvin osin voimassa, mitä 18 §:ssä säädetään. Yksityisen ylläpitämässä oppilaitoksessa lyhytkestoisen koulutuksen ja muun koulutustoiminnan opetussuunnitelmista päättää johtokunta.
Oppilaitos voi järjestää ammatillisen koulutuksen kehittämiseksi tarpeellista kokeilua opetushallituksen luvalla. Kokeilussa voidaan opetusministeriön luvalla poiketa ammatillisista oppilaitoksista annnetun lain ja sen nojalla annetun asetuksen säännöksistä sekä niiden nojalla annetuista valtioneuvoston ja opetusministeriön määräyksistä.
Oppilaitoksen hallintoelimen sekä viran tai toimen haltijan ammatillisista oppilaitoksista annetun lain ja tämän asetuksen perusteella tekemään päätökseen ei saa hakea muutosta valittamalla, jos päätös koskee:
1) oppilaitoksen tai oppilasasuntolan järjestyssääntöjä taikka oppilaskunnan sääntöjä;
2) yksityisen oppilaitoksen kiinteistön tai irtaimiston käyttöä;
3) opiskelijalle todistukseen annettavia arvosanoja; tai
4) opiskelijalle annettua muistutusta tai varoitusta.
Ammatillisista oppilaitoksista annetun lain 40 §:n 3 momentissa tarkoitettuja opiskelijaa koskevia asioita ovat opiskelijaksi ottaminen, koulunkäynnistä pidättäminen, opiskelijan määräaikainen erottaminen ja oppilasasuntolassa asumisen epääminen.
Lääninhallituksen päätökseen, jolla on ratkaistu johtokunnan tai kunnan opetustoimen hallinnosta annetun lain 2 §:ssä tarkoitetun monijäsenisen toimielimen päätöksestä tehty valitus tai joka koskee 27 §:n 3 momentissa tarkoitettua asiaa, ei saa hakea muutosta valittamalla.
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1521/19925 §9 §11 §15 §18 §24 §26 §28 §29 §30 §31 §41 §46 a §47 §48 §49 §
Olet tässä: Finlex › Lainsäädäntö › Säädökset alkuperäisinä › 1992 › 1521/1992 Lainsäädäntö